Diari Oficial de la Generalitat Valenciana


Sumari del DOGV 5931, del 13-01-2009 (2009/116)

Resolució de 19 de desembre de 2008, de la presidenta de l'Agència Valenciana del Turisme, per la qual s'adjudica amb caràcter definitiu el procediment obert per al subministrament i instal·lació de jocs prefabricats i desmuntables a les platges de la Comunitat Valenciana. Expedient número 28/08.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5931

Data del DOGV
:   13-01-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/116


Data del document
:   19-12-2008

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * contracte de subministraments
    * indústria del joguet
    * indústria del fred
    * zona d'esbarjo
    * adjudicació de contracte administratiu
    * licitació

Resolució de 19 de desembre de 2008, de la presidenta de l'Agència Valenciana del Turisme, per la qual s'adjudica amb caràcter definitiu el procediment obert per al subministrament i instal·lació de jocs prefabricats i desmuntables a les platges de la Comunitat Valenciana. Expedient número 28/08. [2009/116]  
Vista l'acta de data 18 de desembre de 2008 de la mesa de contractació de l'Agència Valenciana del Turisme constituïda per a elevar a l'òrgan de contractació la proposta d'adjudicació definitiva per a la contractació del subministrament i instal·lació de jocs prefabricats i desmuntables a les platges de la Comunitat Valenciana, l'adjudicació provisional de la qual va ser aprovada per resolució de data 10 de novembre de 2008 i publicada en el DOCV de data 27 de novembre de 2008.  
En virtut del que disposa el número 2 de l'article 5 del Decret 209/2004, de 8 d'octubre, del Govern Valencià, pel qual s'aprova el Reglament de l'Agència Valenciana del Turisme i d'acord amb el que establix l'article 135 de la Llei 30/2007, de 30 d'octubre, de Contractes del Sector Públic, resolc:  
I. Adjudicar amb caràcter definitiu la contractació del lot A per al subministrament i instal·lació de jocs prefabricats i desmuntables en platges de la Comunitat Valenciana a la mercantil Talleres J.J. Agapito, SL, amb CIF B-50495910, per resultar l'oferta econòmicament més avantatjosa d'acord amb els criteris d'adjudicació establits en el plec de clàusules administratives particulars, per un import de setanta-dos mil set-cents euros (72.700,00), el qual s'ha d'incrementar amb el 16% d'IVA, açò és onze mil sis-cents trenta-dos euros (11.632,00 €), a càrrec del programa 51, subprograma 512, capítol VI del pressupost per al 2008 de l'Agència Valenciana del Turisme.  
II. Adjudicar amb caràcter definitiu la contractació del lot B del subministrament i instal·lació de jocs prefabricats i desmuntables a les platges de la Comunitat Valenciana, a la mercantil HPC Ibérica, SA, amb CIF A-58620808, per un import de setanta mil vuit-cents huit euros i trenta-dos cèntims (70.808,32 €), el qual ha d'incrementar-se amb el 16% d'IVA, açò és onze mil tres-cents vint-i-nou euros i trenta-tres cèntims (11.329,33 €), a càrrec del programa 51, subprograma 512, capítol VI, del pressupost per al 2008 de l'Agència Valenciana del Turisme.  
III. Procedir a la formalització dels contractes en un termini màxim de deu dies hàbils a comptar de la recepció per les adjudicatàries de les notificacions de la present resolució.   
La present resolució és definitiva en via administrativa i contra ella podrà interposar-se recurs contenciós administratiu davant de la Sala Contenciosa administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la seua notificació, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí de la interposició de qualsevol altre recurs que s'estime procedent.   
València, 19 de desembre de 2008.- La presidenta de la Agència Valenciana del Turisme: Angélica Such Ronda.